53 
Vestkysten, hvor der er noget Tømmer for den at gnave i, og hvor 
ydre Omstændigheder ikke hindre. Derimod har jeg hverken selv 
fundet den paa Nord- og Østkysten eller faaet Oplysninger om, at 
man dér har lagt Mærke til dens ødelæggende Virksomhed, undtagen 
paa Djupavogur paa den sydlige Østkyst. Langs Syd- og Vest¬ 
kysten har jeg fundet den, eller Mærker efter den, paa følgende 
Steder: Vestmannevjar, Hafnarfjoréur, Reykjavik, BuQir paa Snæ- 
fellsnes(?), Bildudalur, Dyrafjoréur og Isafjoréur og for Østkystens 
Vedkommende paa Djupavogur (BerufjorQur). 
Angaaende dens Forekomst paa disse Steder skal jeg videre 
bemærke, at jeg ikke har fundet selve Dyret, hverken paa Vest- 
mannøerne eller Djupavogur i de nuværende Broer dér, men kun 
dets Gange i gamle Bjælker, som ere bievne tagne ud af Broerne 
for flere Aar siden. Broen paa Djupavogur (den gaar saa dybt 
ned, at mindre Handelsskibe kunne lægge til ved den) fik jeg 
undersøgt ved Spring-Lavvande; hvis den skulde være „ædt“ af 
Limnoria, saa maatte det være dybere nede (jfr. senere). — I Hafnar- 
fjoréur har jeg iagttaget en Bro, som er i høj Grad ædt af den, 
og hvori den lever i Mængde, og en anden mindre angreben. Der¬ 
imod har jeg ikke med Sikkerhed kunnet afgøre, om nogle Mærker, 
jeg saa paa en Bro paa Buéir, skyldtes den; de saa nærmest ud 
til at være dens Gange, men affilede af Sandet, som sættes i stærk 
Bevægelse af ud- og indgaaende Strøm i det Løb, hvori Broen 
staar. I langt den største Mængde optræder den dog for Faxa- 
bugtens Vedkommende i Reykjavik, hvor den har gjort betydelig 
Skade paa Landgangsbroerne. Gammelt Tømmer er ofte stærkt an¬ 
grebet, og nyt Tømmer angribes som. Regel meget hurtig. Et 
Eksempel kan oplyse dette: I Sommeren 1895 byggedes der en 
Bro, c. 200 Fod lang, 12 Fod bred og 8 Fod høj i den yderste 
Halvdel. Den er bygget af svensk Fyrretræ, hviler paa Bukke, 
lavede af svære Bjælker. Bukkene staa i Strandsandet og holdes 
nede af Sten, som fyldes- i dem. — Den 8de Sept. 1896 under¬ 
søgte jeg Broen. Da var Krebsen lige begyndt at æde de yderste 
Bukkes Bundbjælker og de Brædder, hvormed Bukkene ere beslaaede. 
